"NTPM" dilencongkan di sini.

**Nibong Tebal Paper Mill Holdings Bhd.** (disingkat sebagai **NTPM**; MYX: 5066) merupakan syarikat pulpa dan kertas multinasional Malaysia dan merupakan pengeluar kertas tisu terbesar di dunia. Beribu pejabat di Nibong Tebal, Pulau Pinang, ia menghasilkan lebih daripada 100 jenis kertas tisu dan mempunyai kapasiti menghasilkan 250 tan kertas tisu setiap hari. Dengan kapasiti yang meluas, NTPM mengeksport produk kertas kebersihan ke Australia, China, Hong Kong, Mauritius, New Zealand, Papua New Guinea, Afrika Selatan, Taiwan, Thailand, dan Amerika Syarikat.

Sejarah
-------

Syarikat ini ditubuhkan pada tahun 1975 oleh Lee See Jin dan memulakan operasinya di bawah sepanduk NTPM. Pada tahun 1979, syarikat itu mula menghasilkan tisu gulung dan produk kertas lain, yang diperbuat daripada bahan buangan kitar semula. Kertas Pembungkus Nibong Tebal membeli mesin pembuat kertas dari Taiwan dan memulakan pengeluaran komersial produk kertas mereka. Antara tahun 1983 dan 1986, syarikat mencatatkan jualan mereka melebihi 10 juta MYR dan mula mengembangkan operasi mereka ke Singapura serta memperoleh kemudahan mesin baru untuk memperluaskan kapasiti pengeluaran mereka. Menjelang pertengahan 1990an, Nibong Tebal Paper Mill meluaskan bekalannya ke pasar raya tempatan di bawah bahagian pengedarannya, NTE dan menghasilkan produk tisu di bawah jenama "PREMIER" sebagai sebahagian daripada usaha jualan dan pemasaran mereka. Menjelang tahun 2003, syarikat itu melabur RM800,000 untuk menghasilkan jenama dalaman dan memperoleh mesin pembuatan kertas di Itali yang dapat menghasilkan 100 tan kertas tisu.

Menjelang 2014, NTPM mula berkembang ke Indochina bermula dengan mewujudkan kemudahan pembuatan tisu yang bernilai AS$ 19.7 juta di Vietnam dan merancang untuk menubuhkan tiga kilang pembuatan. Syarikat ini melabur lebih RM20 juta bagi loji baru untuk mengembangkan perniagaan produk penjagaan diri mereka dan menghasilkan lampin, topeng muka dan tuala wanita di kilang baru di Nibong Tebal, yang akan siap beroperasi pada akhir 2015. Pada September 2017, NTPM memperuntukkan AS$25 juta (RM104.9 juta) bagi pengembangan kilang kertas tisu di Pulau Pinang dan Vietnam dalam masa dua hingga tiga tahun akan datang. Pengembangan itu akan meningkatkan keupayaan pengeluaran kumpulan kepada 170,000 tan setahun menjelang akhir tahun 2018 daripada 110,000 tan. Syarikat ini membelanjakan wang sebanyak RM50 juta untuk mengembangkan kemudahan perkilangannya di Vietnam dan Pulau Pinang pada 2018, ini akan meningkatkan jumlah kapasiti pengeluaran kumpulan kepada 170,000 tan setahun dari 110,000 tan.

Produk
------

### Tisu

* **Premier Tissue** terdapat dalam varian Box Tissue, Hanky Pack, Pocket Tissue, Toilet Roll, Serviette, Kitchen Roll, Cube Box, Kids’ Travel Pack, Napkin, Single Pull Tissue, Multipurpose Towel, Vintage Softpack dan Sanitizing Wipes.
* **Royal Gold** terdapat dalam varian Box Tissue, Hanky Pack, Bathroom Tissue untuk Luxurious Interleaf; Box Tissue dan Soft Pack untuk Twin Tone; Kitchen Tower Roll, Cube Box, Travel Pack, Pocket Tissue dan Hanky Pack untuk Luxurious.
* **Cutie** terdapat dalam varian Toilet Roll, Kitchen Towel, Serviette, Compact Special, Compact 4000 Sheets, Soft dan Budget.

### Penjagaan peribadi

* **Intimate** terdapat dalam varian Cottony dan Dry Surface, Maternity dan Pantyliner Pad.
* **Diapex** terdapat dalam varian Premium, Easy, Wonder Pants, New Born, Cutie Dry dan Soft Baby Wipes.

Lihat juga
----------

* Syarikat yang bersamaan dengan Nibong Tebal Paper Mill
	+ Malaysian Newsprint Industries
	+ Asia Pulp & Paper
	+ Kimberly-Clark
	+ International Paper
	+ Syarikat Kertas Oji
	+ Disinfect & Fog

Rujukan
-------

1. 1 2 3 4 5  "2018 Annual Report" (PDF). *NTPM Holdings Berhad*. Dicapai pada 21 Februari 2019.
2. ↑  David Tan (24 September 2016). "NTPM targets 20% market share in Vietnam in three to five years". *The Star Online*. Dicapai pada 20 Februari 2018.
3. ↑  Muhammad Shalaby Shahbuddin (27 Julai 2015). "Produk taraf dunia". *Harian Metro*. Diarkibkan daripada yang asal pada 2019-02-20. Dicapai pada 20 Februari 2018.
4. 1 2 3  "NTPM — About Us: History". *www.ntpm.com.my*. Dicapai pada 20 February 2018.
5. ↑  "NTPM to roll out second own brand sanitary napkins". *The Star Online*. 1 October 2003. Dicapai pada 20 February 2018.
6. ↑  "Interview: Indochina the next frontier for NTPM". *The Edge Markets*. 28 Januari 2014. Dicapai pada 20 February 2018.
7. ↑  David Tan (30 Jun 2014). "NTPM investing RM20mil in new plant". *The Star Online*. Dicapai pada 20 Februari 2015.
8. ↑  David Tan (11 September 2017). "NTPM expanding tissue paper plants". *The Star Online*. Dicapai pada 20 Februari 2018.
9. ↑  David Tan (21 Mei 2018). "NTPM to spend RM50mil on expansion". *The Star Online*. Dicapai pada 21 Mei 2018.
10. 1 2 3 4 5  "NTPM — Our Brands". *ntpm.com.my*. Dicapai pada 20 February 2018.

Pautan luar
-----------

* Laman web rasmi